Amazon protiv Epla
Amazon predstavio svoj tablet uređaj 'Kindle Fire' za koji mnogi predviđaju da će uspeti da uđe u konkurenciju sa Ajpedom
Ajped je kralj tablet kompjutera – za 2 godine je prodato 25 miliona komada. Android tableti su uništeni, a Blekberijeva verzija jedva da je videla svetlost dana. Malo je reći da je ideja da se Ajpedu stane na put - suluda. Pa ipak, izvršni direktor Amazona, Džef Bezos sa nestrpljenjem je u sredu u Njujorku objavio - "Kindle Fire" košta 199 dolara, veličine je 7 inča, odnosno 18 centimetara i nudi besplatan prostor za čuvanje informacija, na tzv. “klaudu”. Kompanija Amazon se relativno kasno pojavila na tablet tržištu, ali iako ne uspe da potisne Ajped sa prvog mesta, "Kindle Fire" će svakako izvršiti pritisak na konkurenciju. kaže Sara Rotman Eps, analitičarka istraživačke firme “Forester”. Džef Bezos kaže da je Amazon oduvek korisnicima nudio vrhunske proizvode istakavši da je cena "Kindle Fire"-a 199, a ne 300 dolara kako su neki analitičari predviđali. “kaže izvršni direktor Amazona. Eps kaže da je Amazon vodeći na tržištu što se tiče sadržaja i usluga, što znači da je "Kindle Fire" već ispred drugih konkurenata. Amazon je npr. nedavno sklopio ugovor sa TV mrežom FOX od koje će dobijati filmove i serije, koje će zatim dodati svojoj kolekciji od nekoliko miliona već dostupnih sadržaja. smatra Sara Eps. "Kindle Fire" za sada može samo da se naruči, a očekuje se da će se pojaviti u prodavnicama 15. novembra. Eps smatra da će tako kasno pojavljivanje u prodaji negativno uticati na prazničnu prodajnu sezonu, ali predviđa da će do kraja godine biti prodato oko 3 miliona komada. Stručnjaci takođe ističu da konkurentski proizvođači nisu uspeli da privuku korisnike jer su cenom parirali Ajpedu, ali ne i sadržajem. Amazonov tablet s druge strane, iako nema mogućnosti koje većina drugih ima, kao što je kamera i podrška za 3G - najverovatnije će biti izbor većine korisnika i to zbog niske cene i dobre prodajne mreže.